Λάιζα Μινέλι

μικρογραφία|323x323εσ|Στη μεγάλη κινηματογραφική της επιτυχία Καμπαρέ (1972)
Η Λάιζα Μινέλι (, 12 Μαρτίου 1946) είναι Αμερικανίδα ηθοποιός και τραγουδίστρια βραβευμένη με Όσκαρ Α' Γυναικείου Ρόλου για τη συμμετοχή της στην ταινία του 1972 Καμπαρέ (Cabaret, 1972). Η Μινέλι είναι επίσης κάτοχος δυο Χρυσών Σφαίρών, ενός BAFTA, ενός Βραβείου Έμμυ και τεσσάρων Βραβείων Τόνυ (μεταξύ των οποίων και ένα ειδικό βραβείο Τόνι)Liza Minnelli's "Confessions" CD Due in September; Artwork Revealed . Playbill.com (2010-05-11). Retrieved on 2012-04-02.. Η Μινέλι είναι κόρη της ηθοποιού και τραγουδίστριας της χρυσής εποχής του Χόλιγουντ Τζούντι Γκάρλαντ και του σκηνοθέτη Βινσέντε Μινέλι.

 Βιογραφία 
Η Λάιζα Μινέλι είναι κόρη του χολιγουντιανού σκηνοθέτη Βινσέντε Μινέλι και της ηθοποιού Τζούντι Γκάρλαντ και έκανε το κινηματογραφικό της ντεμπούτο σε ηλικία τριών ετών, πλάι στη μητέρα της, στην ταινία In the Good Old Summertime, 1949 τη σκηνοθεσία της οποίας είχε αναλάβει ο πατέρας της. Μετά το διαζύγιο των γονιών της πηγαίνει να μείνει με τη μητέρα της, η οποία την ωθεί να κάνει τα πρώτα της βήματα στο θεατρικό σανίδι και να εκμεταλλευτεί την υπέροχή της φωνή. Η Μινέλι μεγάλωσε ανάμεσα σε αστέρες του Χόλιγουντ και διατηρεί μέχρι και σήμερα φιλίες με μερικά από τα σημαντικότερα ονόματα του Χόλιγουντ κατά τη δεκαετία του '60 όπως η Μία Φάροου, η Κάντις Μπέργκεν, η Νάταλι Κόουλ και ο Μάρβιν Χάμλις. Παράλληλα είχε να αντιμετωπίσει την εξάρτηση της μητέρας της από το αλκόολ και τα ναρκωτικά και να φροντίσει τα δυο της ετεροθαλή αδέλφια (Λόρνα και Τζο Λουφτ), αλλά και την ίδια της τη μητέρα. 

Σε ηλικία 16 ετών ανέλαβε τον κεντρικό ρόλο στο μιούζικαλ Best Foot Forward (1963) το οποίο ανέβηκε στη Νέα Υόρκη αποσπώντας τεράστια επιτυχία, ενώ ένα χρόνο αργότερα εμφανίστηκε πλάι στη μητέρα της σε συναυλία που έλαβε χώρα στο London Palladium και χάρισε και στις δυο γυναίκες διθυραμβικές κριτικές. Η συναυλία ηχογραφήθηκε και σε δίσκο κάνοντας επιτυχία. Εκείνη την περίοδο η Λάιζα γνωρίστηκε με τον Πίτερ Άλλεν, έναν Αυστραλό τραγουδοποιό τον οποίο η μητέρα της είχε προωθήσει στο χώρο του θεάματος και με τον οποίο παντρεύτηκε το 1967.

Το 1965, σε ηλικία μόλις 19 ετών η Μινέλι βραβεύτηκε με βραβείο Τόνι για την ερμηνεία της στο μιούζικαλ Flora, the Red Menace, ενώ τρία χρόνια αργότερα έλαβε την πρώτη της υποψηφιότητα για Όσκαρ Α' Γυναικείου Ρόλου για τη συμμετοχή της στην ταινία Πούκι (The Sterile Cuckoo, 1969). 

Κατά τη διάρκεια της δεκαετίας του '70, η Μινέλι συνέχισε τις επιτυχημένες της εμφανίσεις σε μιούζικαλ του Μπρόντγουεϊ, κερδίζοντας ακόμη ένα βραβείο Τόνι για την ερμηνεία της στο θεατρικό The Act και το 1972 επελέγη για να ερμηνεύσει το σπουδαιότερο ίσως ρόλο της καριέρας της, εκείνο της χορεύτριας Σάλι Μπόουλς στο μιούζικαλ του Μπομπ Φόσι Καμπαρέ (Cabaret, 1972). Η ερμηνεία της στην ταινία βραβεύτηκε με Όσκαρ Α' Γυναικείου Ρόλου και τα τραγούδια Cabaret και Money, Money, Money είναι αξιομνημόνευτα μέχρι και σήμερα. Η Μινέλι δήλωσε ότι για να προετοιμαστεί για το ρόλο μελέτησε φωτογραφίες ηθοποιών των δεκαετιών '20 και '30 όπως η Λουίζ Μπρουκς και η Λουίζ Γκλάουμ. Την ίδια χρονιά έλαβε επίσης βραβείο Έμμυ για την εμφάνισή της στο τηλεοπτικό σόου Liza with a Z. Τέσσερα χρόνια αργότερα ανέλαβε ακόμη έναν αξιομνημόνευτο ρόλο στην ταινία του Μάρτιν Σκορσέζε Νέα Υόρκη, Νέα Υόρκη (New York, New York, 1978) όπου υποδυόταν την ερωμένη του Ρόμπερτ Ντε Νίρο. 

Κατά τη διάρκεια της δεκαετίας του '80 η καριέρα της στο χώρο του κινηματογράφου άρχισε να φθίνει λόγω χρόνιων καταχρήσεων σε αλκοόλ και ναρκωτικά. Αξιομνημόνευτη είναι η ερμηνεία της στην ταινία Άρθουρ, αυτός ο καταπληκτικός κύριος 10 (Arthur, 1981) πλάι στους Ντάντλεϊ Μουρ και Τζον Γκίλγκουντ. Η Μινέλι επέστρεψε στο χώρο της μουσικής ηχογραφώντας τραγούδια τα οποία είχε ερμηνεύσει στο θέατρο και τον κινηματογράφο καθώς και ένα δίσκο με τίτλο Results το 1989 σε παραγωγή του βρετανικού συγκροτήματος Pet Shop Boys το οποίο έβγαλε τα σινγκλ Losing my mind και Love pains που έκαναν επιτυχία. Οι συναυλίες που έκανε κατά τη διάρκεια της δεκαετίας του '80 είχαν επιτυχία. Παράλληλα έκανε ντουέτα με τραγουδιστές μεγάλου βεληνεκούς όπως ο Φρανκ Σινάτρα. 

Το 1997 αντικατέστησε τη Τζούλι Άντριους στην επανεκτέλεση του μιούζικαλ Βίκτωρ Βικτώρια στο Μπρόντγουεϊ και έλαβε διθυραμβικές κριτικές. Το 2000 χτυπήθηκε από ιογενή εγκεφαλίτιδα και οι γιατροί της πρόβλεψαν ότι δεν επρόκειτο να ξαναμιλήσει και ότι επρόκειτο να μείνει καθηλωμένη σε αναπηρικό καροτσάκι για την υπόλοιπή της ζωή, αλλά η Μινέλι με τη δύναμη της θέλησης και με τη βοήθεια μαθημάτων φωνητικής και και χορού κατάφερε να ορθοποδήσει και να ερμηνεύσει το τραγούδι Never Never Land στο Madison Square Garden μετά από παράκληση του Μάικλ Τζάκσον το 2001. Την ίδια χρονιά συμμετείχε στο αφιέρωμα Michael Jackson: 30th Anniversary Special όπου τραγούδησε το You are not alone και όπου γνωρίστηκε με τον παραγωγό της συναυλίας Ντέιβιντ Γκεστ τον οποίο έπειτα παντρεύτηκε. Η Μινέλι αρνιόταν για πάρα πολλά χρόνια να τραγουδήσει το τραγούδι της μητέρας της Over The Rainbow από την ταινία Ο μάγος του Οζ (The Wizard of Oz, 1939), το οποίο συμπεριέλαβε στη συλλογή τραγουδιών που κυκλοφόρησε το 2002 με τίτλο Liza's Back. Οι κριτικοί υποδέχτηκαν το δίσκο αυτό με διθυραμβικές κριτικές. Το 2010 εμφανίστηκε στην ταινία Sex and the City 2 όπου ερμήνευσε την επιτυχία της Μπιγιονσέ Single Ladies.

Η προσωπική της ζωή δεν ήταν ιδιαίτερα ευτυχισμένη. Ο πρώτος της γάμος με τον Πίτερ Άλλεν έληξε άδοξα το 1974 όταν έμαθε ότι εκείνος ήταν ομοφυλόφιλος. Έπειτα το 1974 παντρεύτηκε με το σκηνοθέτη Τζακ Χέιλι Τζούνιος τον οποίο άφησε το 1979"Liza Minnelli marries Haley"Eugene Register-Guardian, September 16, 1974 για τον γλύπτη Μαρκ Τζέρο με τον οποίο παρέμεινε παντρεμένη μέχρι και το 1992"Divorce Granted for Liza Minnelli"Daily News, January 30, 1992. Δεν κατάφερε να αποκτήσει παιδιά παρά τις προσπάθειές της. Έμεινε έγκυος τρεις φορές και απέβαλε και τις τρεις. Ο τέταρτός της γάμος με τον Ντέιβιντ Γκεστ το 2002 έληξε μετά από ένα χρόνο και το διαζύγιό τους οριστικοποιήθηκε το 2007Maull, Samuel."Minnelli, Gest End Lawsuits, to Divorce"The Washington Post, January 18, 2007"Gest: Liza's still a legend" irishexaminer.com, April 20, 2007.

Φιλμογραφία

Κινηματογράφος
 Έτος Ταινία Ρόλος Σημειώσεις1949In the Good Old SummertimeΜωρό1954Μην Παντρεύεστε Ποτέ (The Long, Long Trailer)Καλεσμένη στο γάμο1967Charlie BubblesΙλάιζα1969Πούκι (The Sterile Cuckoo)"Πούκι" (Μαίρη Αν) ΆνταμςΝικήτρια - Βραβείο Νταβίντ ντι Ντονατέλλο καλύτερης ξένης ηθοποιούΝικήτρια - Βραβείο κύκλου κριτικών του Κάνσας - Α' γυναικείος ρόλοςΝικήτρια - Βραβείο του Φεστιβάλ Μαρ Ντελ Πλάτα καλύτερης ξένης ηθοποιούΥποψήφια - Όσκαρ Α' Γυναικείου ΡόλουΥποψήφια - Βραβείο BAFTA Καλύτερης ΠρωτοεμφανιζόμενηςΥποψήφια - Χρυσή Σφαίρα Καλύτερης γυναικείας ερμηνείας σε δράμα1970Πες μου πως μ' Αγαπάς, Τζούνι (Tell Me That You Love Me, Junie Moon)Τζούνι Μουν1972Καμπαρέ (Cabaret)Σάλι ΜπόουλςΝικήτρια - Όσκαρ Α' Γυναικείου ΡόλουΝικήτρια - Βραβείο Νταβίντ ντι Ντονατέλλο καλύτερης ξένης ηθοποιούΝικήτρια - Χρυσή Σφαίρα Καλύτερης γυναικείας ερμηνείας σε κωμωδία ή μιούζικαλΝικήτρια - Βραβείο Σαν Ζορντί- Καλύτερης Γυναικείας Ερμηνείας σε ξένη ταινία1974Just One More TimeΗ ίδιαΜικρού μήκουςThat's Entertainment!Η ίδια (αφηγήτρια)Journey Back to OzΝτόροθιφωνή (ηχογραφήθηκε το 1963 και κυκλοφόρησε στις Η.Π.Α. το 1974)1975Η Τυχερή Κυρία (Lucky Lady)ΚλαιρΥποψήφια - Χρυσή Σφαίρα Καλύτερης γυναικείας ερμηνείας σε κωμωδία ή μιούζικαλ1976Silent MovieΗ ίδιαΌταν η Γυναίκα Θέλει (A Matter of Time)Νίνα1977Νέα Υόρκη, Νέα Υόρκη (New York, New York)Φρανσίν ΈβανςΥποψήφια - Χρυσή Σφαίρα Καλύτερης γυναικείας ερμηνείας σε κωμωδία ή μιούζικαλ1981Άρθουρ, Αυτός ο Καταπληκτικός Κύριος 10 (Arthur)Λίντα Μαρόλα1983Ο Βασιλιάς της Κωμωδίας (The King of Comedy)Η ίδιαΚομμένη Σκηνή1984Τα Μάπετς στο Μανχάταν (The Muppets Take Manhattan)Η ίδια1985That's Dancing!Η ίδια (παρουσιάστρια)1988Μπάτσος για Νοίκιασμα (Rent-a-Cop)Ντέλα ΡόμπερτςΝικήτρια - Χρυσό Βατόμουρο Χειρότερης Ηθοποιού1988Απένταρος Εκατομμυριούχος (Arthur 2: On the Rocks)Λίντα Μαρόλα ΜπαχΝικήτρια - Χρυσό Βατόμουρο Χειρότερης Ηθοποιού1991Stepping OutΜέιβις Τέρνερ1994A Century of CinemaΗ ίδιαντοκιμαντέρ1995UnzippedΗ ίδιαντοκιμαντέρ2006Το ωχ! στο Οχάιο (The Oh in Ohio)Αλίσια Ντόναχιου2010Broadway: Beyond the Golden AgeΗ ίδια ντοκιμαντέρ2010Sex and the City 2Η ίδια   Σύντομο ΠέρασμαΥποψήφια - Χρυσό Βατόμουρο Χειρότερης Ηθοποιού2011Lady Gaga Presents the Monster Ball Tour: At Madison Square GardenΗ ίδια2013SmashΗ ίδια

Τηλεόραση
1965: The Dangerous Christmas of Red Riding Hood
1979: The Muppet Show (4η Σεζόν)
1984: The Princess and the Pea (επεισόδιο της ανθολογίας Θέατρο παραμυθιών)
1985: A Time to Live
1988: Sam Found Out: A Triple Play
1994: Parallel Lives
1995: The West Side Waltz
2003-05, 2013: Arrested Development'
2009: Drop Dead Diva  
2013: Smash- The Surprise Party (Επεισόδιο 10)

Specials
1964: Judy and Liza at the Palladium (με τη Τζούντι Γκάρλαντ)
1970: Liza1972: Liza with a Z (Συναυλία για την τηλεόραση)
1974: Love from A to Z (με τον Σαρλ Αζναβούρ)
1980: Goldie and Liza Together (με την Γκόλντι Χον)
1980: An Evening with Liza Minnelli1986: Liza in London1987: Minnelli on Minnelli: Liza Remembers Vincente (ντοκιμαντέρ)
1989: Frank, Liza & Sammy: The Ultimate Event (με τους Φρανκ Σινάτρα και Σάμι Ντέιβις Τζούνιορ)
1992: Liza Live from Radio City Music Hall1993: Liza & Friends: A Tribute to Sammy Davis, Jr.'' (με τους Σαρλ Αζναβούρ, Τομ Τζόουνς, Τζέρι Λιούις, και Κλιφ Ρίτσαρντ)

Δισκογραφία
Στούντιο Άλμπουμ
1964: Liza! Liza!
1965: It Amazes Me
1966: There Is a Time
1967: Liza Minnelli
1968: Come Saturday Morning
1970: New Feelin'''
1973: The Singer1977: Tropical Nights1989: Results1996: Gently2010: Confessions|  style="vertical-align:top; width:333px;"|
Ηχογραφήσεις από μιούζικαλ
1963: Best Foot Forward1965: Flora the Red Menace Songs1965: The Dangerous Christmas of Red Riding Hood1977: The Act (musical)Song list1984: The Rink (musical) Song list1995 Music from The Life: A New Musical|  style="vertical-align:top; width:333px;"|
Σάουντρακ
1972: Cabaret: Musical numbers1972: Liza with a "Z" Soundtrack1975: Lucky Lady Soundtrack1976: A Matter of Time1977: New York, New York Music|New York, New York1991: Stepping Out2010: Sex and the City 2 Soundtrack''

 Παραπομπές 

 Εξωτερικοί σύνδεσμοι 

 Λάιζα Μινέλι , σελίδα στον ιστότοπο Cine.gr 

 Λάιζα Μινέλι, σελίδα στον ιστότοπο της Internet Broadway Database 

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με BAFTA Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Αμερικανίδες τραγουδίστριες
Κατηγορία:Νικητές βραβείου Tony
Κατηγορία:Αμερικανίδες ηθοποιοί θεάτρου
Κατηγορία:Ιταλοαμερικανοί
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής